《祭先农》
宋代·李新

帝先农功，曰惟孟春。
载耒与耜，昕及南亩。
穜稑薿薿，以布以种。
帝躬三推，土膏雷动。
百工比栉，其耕泽泽。
岁约有年，裕帝之德。
我艺我黍，我敛我稷。
为醴为酪，斟酌吉礼。
吉礼既至，神只来游。
燕及祖考，万邦作休。
降福孔穰，飶芬其羞。
於以正辞，亦又何求。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。